stanford-oval/wikipedia huggingface dataset:
פאטו היווא
גאוגרפיה > צמחייה

הצמחייה סביב היישובים באזור החוף ובמעלה העמקים עברה שינויים נרחבים במטרה לייצר מזון לתושבים, כך שנותר מעט מהצמחייה המקורית. ההתערבויות המאסיביות, כבר בתקופות היסטוריות, הביאו ככל הנראה להכחדה של מספר לא ידוע של צמחים אנדמיים ומקומיים באזורים התחתונים והתיכוניים של האי. התושבים של היום מגדלים פירות עץ הלחם, קוקוס, טארו, יאם, בטטה, בננות ופירות טרופיים אחרים לצרכיהם.
האזורים הגבוהים יותר של האי ההררי מכוסים ביערות גשם טבעיים בהרים וביער עננים שפזורים בהם שרכי עצים (Cyatheales). בגובה של כ-600 מטר שולטים צמחים מהסוג ברזילי (Metrosideros) (חורשות ברזילי ווינמניה (Weinmannia)). אך גם אזורים בלתי נגישים אלה מאוימים, מכיוון שעזים שהתפראו גורמות נזק כבד לצמחייה. פסגות ההרים ואזורים נרחבים בצד המוגן מהרוח צחיחים.
ביער הגשם ההרי עדיין גדלים כמה צמחים אנדמיים, כולל Pelea fatuhivensis (שם נרדף Melicope fatuhivensis), השייך למשפחת הפיגמיים, אך ייתכן שכבר נכחד. מחקר שיטתי של הצומח בתמיכת מכון הסמית'סוניאן בשנת 1988 איתר 175 צמחים מקומיים, 21 אנדמיים ו-136 מבויתים.
גאוגרפיה > בעלי חיים

הצמחייה העשירה מנוגדת לכמות הדלה של מיני בעלי החיים. הפאונה מוגבלת לעופות יבשה וים, חרקים, פרפרים, עכבישים ומין יחיד של עטלפים. מין ציפור השיר מונרך פאטו היווא (Pomarea whitneyi) הוא אנדמי. מכיוון שפאטו היווא נחשב חופשי מחולדות, נעשים מאמצים להעביר מיני עופות יבשה בסכנת הכחדה מאיים אחרים בקבוצת איי מרקיז. כך נעשה למשל, עם לורי אולטראמריני (Vini ultramarina) מתת-משפחת הלורים.
היסטוריה

פאטו היווא היה האי הראשון באיי מרקיז שבו נחת ב-21 ביולי 1595 מגלה הארצות הספרדי, אלברו דה מנדניה. הוא קרא לאי סנטה מגדלנה (Santa Magdalena). האי היה האחרון באיי מרקיז שהפך למושבה צרפתית (1880).
מעט ידוע על תרבות פאטו היווא לפני ההשפעה האירופית, שכן היא השתנתה משמעותית עם הגעת המיסיונרים. בעמקים הגדולים, כמו בשאר איי מרקיז, נוצרו חברות שבטיות. בשנת 1897 תיאר הרופא והאתנולוג קרל פון דן שטיינן (גר') תשעה שבטים שאכלסו את העמקים הנמוהה (Hanamoohe), האנאטאונה (Hanateone), האנאהונה (Hanahouuna), אוייה (Ouia), הנאוובה (Hanavave) ואומואה (Omoa). מעמק הנאוובה ידועים ארבעה שבטים. טרם נערכו חפירות ארכאולוגיות שיטתיות. האנתרופולוג האמריקאי ראלף לינטון (אנ') ביצע חקירות על פני השטח מטעם מוזיאון בישופ (אנ') מהונולולו בשנים 1920–1921. הממצאים מועטים בהשוואה לאיי מרקיז האחרים ומצביעים על פעילות בנייה ענפה פחות. לינטון מצא שרידים של כמה טוהוא (tohua, מרכזים טקסיים ופוליטיים) עם בימות לבתים (paepae, פאפה) ואזורי מראה (Marae, שטח מגודר ומקודש) קטנים בעמק אומואה. לינטון שיער מכך שכמה שבטים נהגו להתגורר שם. במהלך ביקורו הקצר בעמק הנאוובה, מצא לינטון רק שרידים קטנים של טוהואה ומשטח אבן טקסי. בניגוד לשאר איי מרקיז, המתים בפאטו היווא נחנטו מדי פעם (עברו עישון) ונקברו לעיתים קרובות בבתים. במהלך שהותו בשנת 1937 גילה תור היירדאל פטרוגליפים ש"גולפו על לוחות אבן גדולים ביער ומתארים מוטיבים שלא היו ידועים באזורים אחרים בפולינזיה". אורך התבליט של דג היה כ-2 מטרים.
פסלי אבן גדולים לא נמצאו באי, אך נשמרו כמה פסלי אבן קטנים מעוצבים בגסות. זה לא אומר שלא היו יצירות אמנות בולטות על פאטו היווא בתקופות פרהיסטוריות. האי היה ידוע יותר בזכות מקעקעים ומגלפים בעץ, שעבודותיהם הארעיות שרדו בקושי את הדורות.
פוליטיקה וממשל

מבחינה פוליטית האי שייך לפולינזיה הצרפתית, חלק מצרפת מעבר לים (Pays d'outre-mer - POM), ולכן הוא קשור לאיחוד האירופי. הוא מנוהל על ידי תת-מחלקה (Subdivision administrative des Îles Marquises) של הנציבות העליונה של פולינזיה הצרפתית (Haut-commissariat de la République en Polynésie française) שבסיסה בפפאטה. פאטו היווא מוגדר כקומונה, רשות עצמאית (Commune de Fatu Hiva) עם 611 תושבים (2017), צפיפות האוכלוסין היא סביב 7 תושבים לקילומטר רבוע.
השפה הרשמית היא צרפתית. המטבע הוא (עדיין) פרנק CFP (אנ'), הצמוד לאירו. העיירה המרכזית והמרכז המנהלי הוא הכפר אומואה (Omoa) שבחוף המערבי עם כ-250 תושבים.
תשתיות

תושבי האי בן ה-84 קילומטרים רבועים גרים בעיקר בכפרים אומואה והנאוובה שבחוף המערבי, המחוברים בדרך לא סלולה דרך ההרים. הגדול בכפרים הוא אומואה, עם כנסייה קתולית, בית ספר לגיל הרך ובית ספר יסודי (école maternelle et primaire), חנות קטנה, סניף דואר וטלפון לוויני. לפאטו היווא אין דרכים סלולות בין שני המקומות, אין רציפים לספינות גדולות ואין שדה תעופה. מעגן בטוח על החוף הבלתי נגיש אפשרית רק בשני המפרצים בחוף המערבי, שם נמצאים הכפרים.
כלכלה

תושבי האי חיים בעיקר מחקלאות קיום (אנ') (חקלאים שמגדלים מזון בעיקר בשביל עצמם). מכירת שמן מאנואי (אנ'), תגליפים ובדי טאפה (אנ') צבועים לתיירי אוניות התענוגות הנדירים, והשייטים המקיפים את כדור הארץ המכניסים מעט כסף.
פאטו היווא ידוע באיכות הגבוהה ובאומנות של מוצרי הטאפה המיוצרים בו עוד מתחילת הכיבוש האירופי. הם עדיין מיוצרים בדרך המסורתית, בעיקר בגוון אחד. עם זאת, בייצור הטאפה משתמשים כיום בצבעים כימיים וכבר לא בפיח מאגוז הודי (Aleurites moluccanus).
באי מיוצרת גרסה מקומית של שמן מאנואי בשם Umu Hei Monoi. הוא מכיל ניחוחות של אלגום (Santalum album), יסמין, זנגביל, קננגה ריחנית (Cananga odorata, ידועה יותר כ"ילנג-ילנג") ועשבי תיבול ותבלינים אחרים.
התיירות ממלאת תפקיד כלכלי מועט. אין תשתית מתאימה של בתי מלון, מסעדות, בנק או סיורים מאורגנים. המבקרים באי צריכים להסתפק בתנאים ספרטניים של מגורים פרטיים המרוהטים בצניעות ושירותים מינמליים. לפאטו היווא אין חוף ים. לאי מגיעות לעיתים רחוקות ספינות תענוגות.
אתרי תיירות

ההליכה במשך שלוש שעות בין שני הכפרים מתישה בגלל החום, הטיפוס התלול והיתושים המצויים בכל מקום, אך היא מתגמלת ומציעה נופים מרהיבים על האי והאוקיינוס. היא גם מובילה דרך מפל מרשים.
בבית משפחת גרלה (Grélet) באומואה, שהגיעה במקור משווייץ, יש אוסף פרטי קטן של אמנות מעניינת, פולחן וחפצים יומיומיים המוצגים לעיתים קרובות למבקרים הנדירים. המלאי כולל להבי אבן שגולפו בקפידה עשויים בזלת שחורה, כלי נשק היסטוריים מעוטרים באומנות, גילופים, בדי טאפה מסורתי ודמויות אבן קטנות. האוסף הנרחב של קערות מקושטות בצורה מופתית מעץ נדיר הוא ייחודי. הכלים, המכונים קוקא'אה (koka'a), בקוטר של עד מטר אחד, שימשו להגשת פופוי (popoi), דייסה העשויה מפירות עץ הלחם, שהייתה פעם המאכל העיקרי באי, והיא עדיין חלק חשוב מהארוחות כיום.
בתרבות

האי היה ידוע בעיקר דרך ספר באותו שם מאת תור היירדאל, ששהה בשנת 1937 כשמונה חודשים באי עם אשתו הראשונה ליב כסוג של רובינזון קרוזו. בני הזוג התגוררו תחילה ליד החוף המערבי בעמק אומואה, ואחר כך בחוף המזרחי באויה (Ouia), שאינו מיושב כיום. בשנת 1937 התגורר שם גם זקן בשם טיי טטואה (Tei Tetua), שאמר שהוא בנו של אחד הקניבלים האמיתיים האחרונים, שהתגורר שם עם בתו המאומצת בת שתים עשרה.
באוסף הסיפורים הקצרים של ג'ק לונדון "בן השמש", האי מופיע בשם פיטו-איווא (Fitu-Iva). בסיפור "נוצות השמש", נתונה פיטו-איווא להשפעתו של רמאי חכם מאיי שלמה, אשר תוך שיתוף פעולה עם הצ'יף השתוי תמיד, מכניס לשימוש כסף נייר ומחליף את כל חפצי הערך באמצעי התשלום חסר הערך. כשמגלים את ההונאה, מכים אותו עם חזיר מת, עונש מביש במיוחד, והוא מוגלה מהאי.
הערות שוליים

↑  Carlo Doglioni und Marco Cuffaro: The hotspot reference frame and the westward drift of the lithosphere. Roma 2005
↑  [Valérie Clouard & Alain Bonneville: Ages of seamounts, islands and plateaus on the Pacific plate]. In: Foulger, G. R., Natland, J. H., Presnall, D. C., and Anderson, D.L., (eds.): Plates, plumes, and paradigms. Geological Society of America Special Paper, No. 388, S. 71–90
↑  Ralph Linton: Archaeology of the Marqueas Islands, Bernice P. Bishop Bulletin Nr. 23, Honolulu 1925, S. 181–185
↑  Thor Heyerdahl, Fatu-Hiva, back to nature page 144
↑  Fiche communale FATU HIVA
↑  Thor Heyerdahl, Fatu-Hiva, back to nature, Doubleday, 1975, ISBN 9780049100572
↑  "כתבי ג'ק לונדון", הוצאת כרמי 1954, תרגום א. הלוי
| --- | --- |
בקרת זהויות :  NLI: 987007540080905171  GND: 4016535-8  LCCN: sh2005001087  NKC: ge342424  VIAF: 252386635   WorldCat (עם VIAF): 252386635 
יער טרופי בפאטו היווא
הנמל בהנאוובה
היישוב באומואה
הכנסייה באומואה
מפרץ הנאוובה
פנים האי ההררי
פירוז א-דילמי

| --- | --- |
אין תמונה חופשית
 מדינה:  האימפריה הסאסאנית, Medina community, ח'ליפות ראשידון 
 פטירה:  673 תימן 
 השקפה דתית:  אסלאם 
 
פַיְרוּז א-דַּיְלַמִי (בערבית: فيروز الديلمي, בפרסית: فیروز دیلمی) היה צחאבי תימני ממוצא פרסי.
הוא מהשושלת של הפרסים שנשלחו על ידי חֻ'סרוּ הראשון לתימן, כבשו אותה וגירשו ממנה את החבשיים.
לאחר שאל-אסווד אל-ענסי, אשר טען על עצמו שהוא נביא, פלש לתימן, פירוז נשלח על ידי מוחמד לעמוד מולו.
פירוז נפטר בשנת 673, מהלך תקופת שלטונו של עות'מאן בן עפאן.
יש היסטוריונים שאומרים שהכוניה שלו הייתה אבו עבדאללה, בעוד שאחרים טוענים כי הוא היה אבו עבד אלרחמן.
הוא נודע גם בשם "אלחמירי", מפני שהוא מממלכת חִמְיַר.
הערות שוליים

↑  Fayruz ad-Daylami, Islamic Scholars Wiki (באנגלית)
↑  Fayruz Ad-Daylami, www.sunnah.org
↑  Biography of a Companion (Sahaabah): Fayruz ad-Daylami, www.islamicweb.com
↑  Khālid, Khālid Muḥammad., Men around the messenger, New rev. ed, Kuala Lumpur: Islamic Book Trust, 2005
↑  Mubārakfūrī, Ṣafī al-Raḥmān., Ar-Raheeq Al-Mak̲h̲tūm = the sealed nectar : biography of the noble prophet, Rev. ed, Riyadh, Saudi Arabia, 2002
↑  Bukhārī, Muḥammad ibn Ismāʻīl, 810-870., The translation of the meanings of Ṣahih Al-Bukhari : Arabic-English = [Ṣaḥīḥ al-Bukhārī], [Lahore, Pakistan?]: Kazi Publications, [1994]
| --- | --- |
בקרת זהויות :  TDVİA: firuz-ed-deylemi
עיצורים מכתשיים-חיכיים

עיצורים מכתשיים חיכיים (alveolopalatal) הם עיצורים הנחתכים בין האזור שבין המכתש לבין החלק הקדמי של הלשון כאשר הלשון שטוחה. עיצורים מכתשיים חיכיים קיימים בפולנית, מנדרינית, יפנית, קוריאנית ועוד שפות.
העיצורים הכפופים, הבתר-מכתשיים והמכתשיים-חיכיים נחתכים באותו המקום באזור בין המכתש לחך הקשה, כאשר ההבדל בין בסיסי החיתוך שלהם תלוי בצורת הלשון היוצרת עם אזור זה את בסיס החיתוך. העיצורים הכפופים מופקים כאשר קצה הלשון מוטה לאחור, הבתר-מכתשיים נחתכים כאשר הלשון מכונסת בצורת כִּפָּה או פעמון, והמכתשיים-חיכיים נחתכים כאשר הלשון שטוחה. כאשר מופיעים בטבלה שני עיצורים באותה משבצת, הימני קולי והשמאלי אטום.
| מכתשי־חיכי | אחוריים> .מכתשי־חיכי | אחוריים> . |
| --- | --- | --- |
| אפי | n̠ʲ | n̠̊ʲ |
| סותם | d̠ʲ | t̠ʲ |
| חוכך | ʑ | ɕ |
| מחוכך | ʥ | ʨ |
| מקורב (צדי) | ‏ |  |
| מקורב (צדי) | ʎ̟ | ʎ̟̊ |
| מסודק | ‏ | t̠ʲʼ |
| חוכך מסודק | ‏ | ɕʼ |
| מחוכך מסודק | ‏ | ʨʼ |

עיצורים חוככים
עיצור מכתשי-חיכי, אפי [n̠ʲ]
עיצור מכתשי-חיכי, אפי, אטום [n̠̊ʲ]
עיצור מכתשי-חיכי, סותם, קולי [d̠ʲ]
עיצור מכתשי-חיכי, סותם, אטום [t̠ʲ]
עיצור מכתשי-חיכי, חוכך, קולי [ʑ]
עיצור מכתשי-חיכי, חוכך, אטום [ɕ]
עיצור מכתשי-חיכי, חוכך-מקורב צדי [ʎ̟]
עיצור מכתשי-חיכי, חוכך-מקורב צדי, אטום [ʎ̟̊]
עיצור מכתשי-חיכי, מחוכך, קולי [ʥ]
עיצור מכתשי-חיכי, מחוכך, אטום [ʨ]
עיצור מכתשי-חיכי, חוכך, מסודק [ɕʼ]
עיצור מכתשי-חיכי, מחוכך, מסודק [ʨʼ]
ראו גם

| צלילי שפות העולם> עיצורים.בסיסי החיתוך | צלילי שפות העולם> עיצורים.אופני החיתוך |
| --- | --- |
דו-שפתיים - שפתיים-שיניים - שיניים-שפתיים - לשוניים-שפתיים   שיניים - מכתשיים - בתר-מכתשיים - מכתשיים-חיכיים - כפופים   חיכיים - וילוניים - ענבליים - סדקיים - כיסוי-גרוניים - לועיים  בסיס חיתוך משני: מלועלעים - מוולנים - מחונככים - משופתתים: ריאתיים: אפיים - סותמים - חוככים - מקורבים   מקישים - רוטטים - צידיים - מחוככים  לא ריאתיים: מסודקים - מפונמים - מצוצים
תנועות
מיקום התנועות: גובה התנועות
אחוריות - כמעט-אחוריות - מרכזיות - כמעט-קדמיות - קדמיות: סגורות - כמעט-סגורות - חצי-סגורות - אמצעיות  חצי-פתוחות - כמעט-פתוחות - פתוחות
ראו גם: אלפבית פונטי בינלאומי – פורמנט
עלי סלים

עלי סלים בדמות בגום (גב') נוואזיש עלי
עלי סלים (באורדו: سلیم; נולד ב-1980), הידוע יותר בשם האלטר אגו שלו, בֶּגוּם נַוַואזִישׁ עלי, הוא מנחה טלוויזיה, שחקן, חקיין ותסריטאי פקיסטני.
את ראשית פרסומו קנה לו בחיקוי ראש ממשלת פקיסטן המנוחה, בנזיר בהוטו. בהמשך דרכו פרץ לתודעה הציבורית בהופעותיו בדמות הקרוס-דרסר בגום (אורדו: "גברת") נוואזיש עלי, שאיתה הגיש את תוכנית האירוח "Late Night with Begum Nawazish Ali".
דמות זו של גברת עלי, אלמנה מטופחת בגיל העמידה, עטוית סארי מסורתי, קיבלה את צופיה בחדר האורחים שלה בשבת בערב לשעה של רכילות ושיחות על ענייני דיומא; עם הנשים המתארחות בתוכנית היא מחליפה עצות בענייני אופנה, ועם אורחיה הגברים (ואפילו עם מולות) היא מפלרטטת ללא בושה. בתוכנית התארחו שחקנים ופוליטיקאים, שהשתתפו בראיונות שבהם הציג להם סלים שאלות רומזניות ופרובוקטיביות. בעקבות לחץ מממשלת פקיסטן הופסקה התוכנית.
סלים הופיע בערוץ הטלוויזיה דובר האנגלית Dawn News וברשתות הטלוויזיה AAJ TV ו-Geo TV.
סלים פתוח לגבי זהותו המינית. הוא נוהג להצהיר כי הוא חש גם גבר וגם אישה, וכי הוא מנסה תמיד למצוא את האיזון בין שני המגדרים.
פסגת סטארגל

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  64°51′04″S 61°22′09″W﻿ / ﻿64.8511°S 61.3692°W﻿ / -64.8511; -61.3692
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהפסגת סטארגל(למפת חצי האי האנטארקטי רגילה) בסיס חנרל ברנרדו אוהיגינס ריקלמהפסגת סטארגל(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת סטארגל(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת סטארגל
 
פסגת סטארגל (באנגלית: Stargel Peak; בבולגרית:  връх Стъргел) היא פסגה סלעית תלולה בקצה הצפוני של רמת איוואנילי, בחוף אוסקטר השני, בארץ גרהאם שבאנטארקטיקה.
גובהה של הפסגה 1,350 מטרים מעל פני הים.
אוכף אוקורש מקשר את פסגת סטארגל לרמת פוסטר מצפון.
הפסגה מתנשאת מעל קרחון ברניצה שממערב לה, ומעל קרחון רוגוש שממזרח לה.
הפסגה ממוקמת 8.55 קילומטרים מערבית - צפונית מערבית מהר פרסנק שברמת לובץ', 14.15 קילומטרים צפונית-מערבית לפסגת סקילי,  ו- 9.95 קילומטרים מזרחית להר קוואנדארי.
היסטוריה > גילוי ההר

ההר מופה לראשונה על ידי סקר בריטי בשנת 1978.
היסטוריה > מקור השם

הפסגה נקראת על שב היישוב סטארגל שבמערב בולגריה.
הערות שוליים

↑  גאזט השמות האנטארקיים של בולגריה
1 2 3 4 5 6 7  מידע גאוגרפי והיסטורי
עיצורים כפופים

עיצורים כפופים (באנגלית: Retroflex) הם עיצורים הנחתכים בין האזור שבין המכתש לבין קצה החלק הקדמי של הלשון כאשר הלשון מוטה אחורנית. ניתן למצוא עיצורים כפופים בשפות הודו אריות, שוודית, נורווגית, מנדרינית. באלפבית הפונטי הבינלאומי מצוינים העיצורים הכפופים באמצעות סימני הבסיס של העיצורים המכתשיים המקבילים עם קרס תחתון הפונה ימינה.
העיצורים המכתשים-חכיים, העיצורים הבתר-מכתשיים והעיצורים הכפופים נחתכים באותו המקום באזור בין המכתש לחך הקשה כאשר ההבדל בין בסיסי החיתוך שלהם תלוי בצורת הלשון היוצרת עם אזור זה את בסיס החיתוך. העיצורים המכתשיים-חכיים נחתכים כאשר הלשון שטוחה, הבתר-מכתשיים נחתכים כאשר הלשון מכונסת בצורת כיפה או פעמון, והכפופים נחתכים כאשר קצה הלשון מוטה אחורנית. כאשר מופיעים בטבלה שני עיצורים באותה משבצת, הימני קולי והשמאלי אטום.
| כפוף | קדמיים> .כפוף | קדמיים> . |
| --- | --- | --- |
| אפי | ɳ | ɳ̊ |
| סותם | ɖ | ʈ |
| חוכך (צדי) | ʐ | ʂ |
| חוכך (צדי) | ɮ̢ | ɬ̢ |
| מקורב (צדי) | ɻ | ɻ̊ |
| מקורב (צדי) | ɭ | ɭ̊ |
| מקיש (צדי) | ɽ | ɽ̊ |
| מקיש (צדי) | ˞ɺ | ˞ɺ̊ |
| רוטט | ɽ͡r |  |
| מחוכך (צדי) | ɖʐ | ʈʂ |
| מחוכך (צדי) | ɖɮ̢ | ʈɬ̢ |
| מפונם | ᶑ | ᶑ̊ |
| מסודק | ‏ | ʈʼ |
| חוכך מסודק (צדי) | ‏ | ʂʼ |
| חוכך מסודק (צדי) | ‏ | ɬ̢ʼ |
| מחוכך מסודק (צדי) | ‏ | ʈʂʼ |
| מחוכך מסודק (צדי) | ‏ | ʈɬ̢ʼ |
| מצוץ | ‏ | ˞ǃ |
עיצור כפוף, אפי [ɳ]
עיצור כפוף, אפי, אטום [ɳ̊]
עיצור כפוף, סותם, קולי [ɖ]
עיצור כפוף, סותם, אטום [ʈ]
עיצור כפוף, חוכך, קולי [ʐ]
עיצור כפוף, חוכך, אטום [ʂ]
עיצור כפוף, חוכך צדי, קולי [ɮ̢]
עיצור כפוף, חוכך צדי, אטום [ɬ̢]
עיצור כפוף, מקורב [ɻ]
עיצור כפוף, מקורב, אטום [ɻ̊]
עיצור כפוף, מקורב צדי [ɭ]
עיצור כפוף, מקורב צדי, אטום [ɭ̊]
עיצור כפוף, מקיש [ɽ]
עיצור כפוף, מקיש, אטום [ɽ̊]
עיצור כפוף, מקיש צדי [˞ɺ]
עיצור כפוף, מקיש צדי, אטום [˞ɺ̊]
עיצור כפוף, רוטט [ɽ͡r]
עיצור כפוף, מחוכך, קולי [ɖʐ]
עיצור כפוף, מחוכך, אטום [ʈʂ]
עיצור כפוף, מחוכך צדי, קולי [ɖɮ̢]
עיצור כפוף, מחוכך צדי, אטום [ʈɬ̢]
עיצור כפוף, מפונם [ᶑ]
עיצור כפוף, מפונם, אטום [ᶑ̊]
עיצור כפוף, מסודק [ʈʼ]
עיצור כפוף, חוכך, מסודק [ʂʼ]
עיצור כפוף, חוכך צדי, מסודק [ɬ̢ʼ]
עיצור כפוף, מחוכך, מסודק [ʈʂʼ]
עיצור כפוף, מחוכך צדי, מסודק [ʈɬ̢ʼ]
עיצור כפוף, מצוץ [˞ǃ]
ראו גם

| צלילי שפות העולם> עיצורים.בסיסי החיתוך | צלילי שפות העולם> עיצורים.אופני החיתוך |
| --- | --- |
דו-שפתיים - שפתיים-שיניים - שיניים-שפתיים - לשוניים-שפתיים   שיניים - מכתשיים - בתר-מכתשיים - מכתשיים-חיכיים - כפופים   חיכיים - וילוניים - ענבליים - סדקיים - כיסוי-גרוניים - לועיים  בסיס חיתוך משני: מלועלעים - מוולנים - מחונככים - משופתתים: ריאתיים: אפיים - סותמים - חוככים - מקורבים   מקישים - רוטטים - צידיים - מחוככים  לא ריאתיים: מסודקים - מפונמים - מצוצים
תנועות
מיקום התנועות: גובה התנועות
אחוריות - כמעט-אחוריות - מרכזיות - כמעט-קדמיות - קדמיות: סגורות - כמעט-סגורות - חצי-סגורות - אמצעיות  חצי-פתוחות - כמעט-פתוחות - פתוחות
ראו גם: אלפבית פונטי בינלאומי – פורמנט
פטי שנידר

| --- | --- |

פטי שנידר באליפות צרפת הפתוחה לשנת 2009
 לידה:  14 בדצמבר 1978 (בת 45) בזל, שווייץ
 מדינה:  שווייץ שווייץ
 מקום מגורים:  באאך, שווייץ
 גובה:  1.68 מטר
 יד חובטת:  שמאל
 פעילות כמקצוענית:  1994–2011 (כ־17 שנים) 
 סה"כ פרסים שצברה:  8,570,479 דולר אמריקאי 
 יחידים
 מאזן קריירה:  669–430 
 דירוג שיא:  7 (14 בנובמבר 2005)
 זכיות בטורנירים:  14 (11 WTA ו-3 ITF)
 זוגות
 מאזן קריירה:  230–245 
 דירוג שיא:  15 (6 ביוני 2005)
 זכיות בטורנירים:  5 (WTA)
 שיאי גראנד סלאם
 זכיות 0
 אליפות אוסטרליה הפתוחה:  חצי הגמר (2004)
 אליפות צרפת הפתוחה:  רבע הגמר (1998, 2008)
 וימבלדון:  שמינית הגמר (2007)
 אליפות ארצות הברית הפתוחה:  רבע הגמר (1998, 2008)
 
פטי שנידר (בגרמנית: Patty Schnyder; נולדה ב-14 בדצמבר 1978) היא שחקנית טניס שווייצרית מקצוענית. בשיאה דורגה במקום 7 בעולם (14 בנובמבר 2005) בדירוג ה-WTA.
קריירה

שנידר, ילידת בזל, שיחקה בסבב ה-WTA משנות ה-90 המאוחרות, ודורגה במקומות גבוהים דרך קבע. ב-1996 שיחקה שנידר בגראנד סלאם הראשון שלה - אליפות צרפת הפתוחה. ב-1997 התחילה את העלייה הגדולה שלה במעלה הדירוג העולמי ובאוגוסט 1998 נכנסה לטופ 10 העולמי. בשש השנים שלאחר מכן דורגה שנידר במקומות ה-15 - 30 בעולם. במאי 2005 נכנסה שוב לטופ 10 העולמי.
שנידר זכתה ב-11 תוארי יחידות ו-5 תוארי זוגות בסבב ה-WTA.
במאי 2011 הודיעה שנידר על פרישה מטניס, אך במהלך 2015 חזרה לשחק בסבב.
פטיו

חצר איטלקית - "פטיו" בארמון ליבאדיה בחצי האי קרים באוקראינה
פטיו (מספרדית: Patio) הוא חצר פנימית מרוצפת, המהווה חלק מובנה ואינטגרלי מהמבנה המקיף אותה. מקור המושג פטיו באדריכלות הספרדית (אנ') של ימי הביניים, אך דוגמאות מוקדמות יותר לצורה אדריכלית זו ניתן למצוא בפרס של המאה הראשונה לספירה.
הפטיו הקלאסי צורתו רבועה, כאשר המבנה מקיף אותו מכל ארבעת עבריו, רצפתו מרוצפת והוא פתוח כלפי כיפת השמים. חדרי הבית מקושרים אל הפטיו בדלתות ובחלונות, ובכך מעניק הפטיו חלל מגורים ואירוח נוסף לשימוש בעלי הבית בעת מזג אוויר נאה. לעיתים קרובות כולל הפטיו צמחייה השתולה בערוגות ברצפתו – פרחים, שיחי נוי ואף עצים ענפים, ואלמנטים של מים – באר, מזרקה, תעלת מים או בריכת נוי.
הפטיו נפוץ בבתי מגורים קלאסיים בספרד, במנזרים ובארמונות. במיוחד הוא רווח במחוזות אנדלוסיה שבדרום ספרד, שהיו נתונים תחת הכיבוש המוסלמי. הפטיו האנדלוסי נודע בפארו הרב, בסימטריה מוקפדת ובאלמנטים עיטוריים בהשפעת האדריכלות האסלאמית. הקולוניאליזם הספרדי הביא את מושג הפטיו לקולוניות הספרדיות שמעבר לים, ועל כן הפטיו הוא אלמנט אדריכלי רווח גם ברבות ממדינות אמריקה הלטינית.
באדריכלות בת-זמננו עשוי הפטיו להיות מתוחם במבנה רק משלושה או אף משניים מעבריו, ולהתחבר לחצר חיצונית או למדשאה. לעיתים יחופה בפרגולה או סוכך כלשהו, ויכלול קירות זכוכית קבועים או נפתחים.
ראו גם

קלויסטר
פטי נימבה

פטי נימבה (M'peti Nimba; נולד ב-5 במרץ 1983) הוא כדורגלן קונגולזי המשחק בעמדת החלוץ.
קריירה

נימבה הגיע לישראל כשהיה בן 21, וקבוצתו הראשונה הייתה עירוני רמת השרון. לאחר מכן שיחק בהפועל עכו. נימבה עלה לליגת העל עם שתי קבוצות שונות בתוך שנתיים, עם עירוני קריית שמונה בעונת 2006/07, ועם הפועל פתח תקווה בעונה הבאה. בשתי העונות הוא שיחק לצד הבלם איבוס יובלדיו, שחקן קונגולזי נוסף.
נימבה הועמד לדין מספר פעמים על ידי ההתאחדות בגין התנהגות אלימה, והורחק מספר פעמים במדי קבוצות ישראליות. כשחקנה של רמת השרון הוא הורחק לעשרה משחקים לאחר שהלם בפניו של ניר סוחר. לקראת סוף עונת העלייה של הפועל פתח תקווה, בפרשה שעוררה הדים בתקשורת הספורט בישראל, ערערה הפועל רעננה על ניצחונה של פתח תקווה עליה כתוצאה מצמד של נימבה, במשחק בו היה לכאורה נימבה אמור לרצות עונש הרחקה, אך הערעור נדחה.
בעונת 2008/09 המשיך לעונה נוספת בהפועל פתח תקווה. הייתה זו עונתו הראשונה בליגה הראשונה לאחר מספר עונות בליגה השנייה, אך הוא התקשה לשחזר את יכולתו מהעונות הקודמות, כבש שער אחד בלבד ושוחרר עם סיום העונה. לאחר מכן חזר לעירוני קריית שמונה, וכעבור חצי עונה עבר לשחק בסין. בקיץ 2010 חזר לישראל וחתם במכבי עירוני בת ים.
בקיץ 2011 חתם נימבה בשורותיה של הפועל כפר סבא, אך כעבור חצי עונה שוחרר מהקבוצה בינואר 2012 ועזב את ישראל.
עונת 2015/2016 בליגה הלאומית

עונת 2015/2016 בליגה הלאומית הייתה העונה ה-17 של הליגה הלאומית כליגה השנייה בחשיבותה בישראל. הליגה החלה ב-21 באוגוסט 2015 והסתיימה ב-19 במאי 2016.
על ניצחון במשחק הוענקו שלוש נקודות ונקודה בודדת על תיקו.
הליגה כללה 16 קבוצות שתחילה שיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. לאחר הסיבוב ה-15 הליגה חולקה ל-2 בתים: פלייאוף עליון (8 קבוצות) ופלייאוף תחתון (8 קבוצות).
העונה הסתיימה בניצחון של מועדון ספורט אשדוד שעלתה לליגת העל ויחד איתה עלתה הפועל אשקלון.
מכבי יבנה ומכבי קריית גת ירדו לליגה השלישית. הפועל ירושלים ניצחה במשחקי המעבר את מועדון ספורט כפר קאסם מליגה א' ונותרה בליגה הלאומית.
ז'ורדן פושה הצרפתי ממכבי הרצליה זכה בתואר מלך השערים של הליגה עם 21 כיבושים.
טבלת הליגה > העונה הסדירה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מועדון ספורט אשדוד | 30 | 16 | 9 | 5 | 52 | 32 | 20 | 57 | עלו לפלייאוף עליון |
| 2 | הפועל אשקלון | 30 | 13 | 11 | 6 | 50 | 31 | 19 | 50 | עלו לפלייאוף עליון |
| 3 | הפועל פתח תקווה | 30 | 13 | 8 | 9 | 40 | 37 | 3 | 47 | עלו לפלייאוף עליון |
| 4 | מכבי הרצליה | 30 | 12 | 10 | 8 | 36 | 29 | 7 | 46 | עלו לפלייאוף עליון |
| 5 | מכבי אחי נצרת | 30 | 13 | 5 | 12 | 34 | 35 | 1- | 44 | עלו לפלייאוף עליון |
| 6 | הפועל קטמון ירושלים | 30 | 12 | 8 | 10 | 36 | 42 | 6- | 44 | עלו לפלייאוף עליון |
| 7 | הפועל בני לוד | 30 | 11 | 10 | 9 | 34 | 30 | 4- | 43 | עלו לפלייאוף עליון |
| 8 | הפעול רמת גן | 30 | 10 | 12 | 8 | 40 | 32 | 8 | 42 | עלו לפלייאוף עליון |
| 9 | בית"ר תל אביב רמלה | 30 | 13 | 3 | 14 | 42 | 46 | 4- | 42 | פלייאוף תחתון |
|  |  |  |  |  |  |  |  |  |  | פלייאוף תחתון |
| 10 | הפועל עפולה | 30 | 10 | 11 | 9 | 43 | 39 | 4 | 41 | פלייאוף תחתון |
| 11 | הפועל ראשון לציון | 30 | 11 | 8 | 11 | 42 | 43 | 1- | 41 | פלייאוף תחתון |
| 12 | הפועל רמת השרון | 30 | 10 | 10 | 10 | 43 | 38 | 5 | 40 | פלייאוף תחתון |
| 13 | מכבי יבנה | 30 | 8 | 9 | 13 | 37 | 41 | 4- | 33 | פלייאוף תחתון |
| 14 | הפועל ירושלים | 30 | 7 | 10 | 13 | 26 | 37 | 11- | 31 | פלייאוף תחתון |
| 15 | הפועל נצרת עילית | 30 | 6 | 10 | 14 | 26 | 40 | 14- | 28 | פלייאוף תחתון |
| 16 | מכבי עירוני קריית גת | 30 | 3 | 10 | 17 | 18 | 47 | 29- | 19 |  |
טבלת הליגה > הפלייאוף העליון

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מועדון ספורט אשדוד | 37 | 19 | 13 | 5 | 66 | 38 | 28 | 70 | עלו ליגה |
| 2 | הפועל אשקלון | 37 | 16 | 14 | 7 | 62 | 40 | 22 | 62 | עלו ליגה |
| 3 | הפועל רמת-גן | 37 | 14 | 14 | 9 | 56 | 38 | 18 | 56 |  |
| 4 | הפועל קטמון ירושלים | 37 | 15 | 11 | 11 | 44 | 49 | 5- | 56 |  |
| 5 | מכבי הרצליה | 37 | 14 | 13 | 10 | 50 | 43 | 7 | 55 |  |
| 6 | הפועל פתח תקווה | 37 | 13 | 13 | 11 | 54 | 55 | 1- | 52 |  |
| 7 | מכבי אחי נצרת | 37 | 15 | 6 | 15 | 40 | 49 | 9- | 51 |  |
| 8 | הפועל בני לוד | 37 | 11 | 11 | 15 | 36 | 42 | 6- | 44 |  |
טבלת הליגה > הפלייאוף התחתון

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 9 | בית"ר תל אביב רמלה | 37 | 19 | 4 | 14 | 60 | 50 | 10 | 61 |  |
| 10 | הפועל רמת השרון | 37 | 13 | 11 | 13 | 57 | 49 | 8 | 50 |  |
| 11 | הפועל עפולה | 37 | 13 | 11 | 13 | 53 | 53 | 0 | 50 |  |
| 12 | הפועל ראשון לציון | 37 | 13 | 9 | 15 | 51 | 53 | 2- | 48 |  |
| 13 | הפועל נצרת עילית | 37 | 11 | 11 | 15 | 47 | 44 | 3- | 44 |  |
| 14 | הפועל ירושלים | 37 | 9 | 13 | 15 | 39 | 50 | 11- | 40 | משחקי המבחן (נשארה בליגה) |
| 15 | מכבי יבנה | 37 | 9 | 9 | 19 | 44 | 58 | 14- | 36 | ירדו ליגה |
| 16 | מכבי עירוני קריית גת | 37 | 5 | 11 | 21 | 28 | 70 | 42- | 26 | ירדו ליגה |